כספומט ביטקוין

כספומט ביטקוין (באנגלית: Bitcoin ATM) הוא מסוף ממוחשב לקבלת שירותי קנייה ומכירה של ביטקוין ומטבעות מבוזרים. ההחלפה נעשית תמורת כסף פיאט, על ידי מתן כסף מזומן או העברת כרטיס חיוב. כספומטים אחדים הם חד-כיווניים ומאפשרים קנייה בלבד, אולם עם התפתחות ענף הבלוקצ'יין והנגשת התחום לציבור החלו להופיע ספקי שירות המציעים גם שירותי מכירה, בנוסף לכיבוד נכסים דיגיטליים נוספים מלבד ביטקוין, כגון אתריום או ריפל. השימוש בכספומט כרוך בדרך כלל בתשלום עמלות נוספות מעבר לאלו הנגבות ממילא בגין כל תנועה כספית הנעשית בבלוקצ'יין, אשר נעות בין 4 ל-25 אחוזים. חברות מסוימות מחייבות הרשמה מוקדמת בכספומט עצמו או מול נציג שירות, ובהתאם לתחום השיפוט בו הן פועלות, לעיתים דורשות גם ביצוע תהליך זיהוי מסוג "הכר את לקוחך". הכספומטים מחוברים לאינטרנט ומקשרים בין הארנק הקריפטוגרפי של הלקוח לבין זה של ספק השירות, או לפלטפורמת מסחר אשר עשויה להנגיש טווח רחב יותר של נכסים דיגיטליים. תנועות הכספים נעשית על ידי סריקת קודי QR, ולעיתים נדרש הלקוח להמתין בין מספר דקות לחצי שעה עד לאישורה הסופי של העסקה על גבי הבלוקצ'יין. בעשור השני של המאה ה-21 חלה עלייה ניכרת בתפוצתם של הכספומטים, ונכון לדצמבר 2021 ישנם יותר מ-31 אלף מכונות מסוג זה ברחבי העולם, כאשר רובן המוחלט נמצא בארצות הברית. כספומט הביטקוין הראשון בעולם החל לפעול ב-29 באוקטובר 2013 בבית הקפה "גלים" בוונקובר, קנדה, והיה בבעלות חברה לשירותי בלוקצ'יין בשם רובוקוין המבוססת בנבדה, ארצות הברית, שהתפרקה ב-2015. כעבור מספר ימים נחנך כספומט חדש בברטיסלאבה, סלובקיה, השייך לאדם פרטי בשם מריאן ז'אנכוסקה, הטוען לתואר בעל כספומט הביטקוין הראשון אשר פעל על אדמת אירופה, על אף מספר טענות נגדיות מצד מתחריו בפינלנד ובשוודיה. הכספומט הראשון בארצות הברית הושק ב-18 בפברואר 2014 בבר סיגרים באלבקרקי, ניו מקסיקו, אולם הוסר לאחר חודש. במאי 2014 נפתח לשימוש הכספומט המורשה הראשון בבעלות חברת קוינמי בגריל "ספיטפייר" שבסיאטל. בשל טבעו האנונימי והחשאי של ענף הבלוקצ'יין נדרשים לעיתים מפעילי הכספומטים ליישם הגבלות שונות על הפקדות ומשיכות, בהתאם לחוקים המקומיים העוסקים במאבק בטרור ומניעת הלבנת הון. הגבלות אלו כוללות בדרך כלל חובת הרשמה וזיהוי הלקוח, ובמדינות מסוימות אף מחייבות את ספק השירות באחזקת רישיון כלשהו למתן שירותים פיננסיים. מעמדו של ענף הבלוקצ'יין טרם הוסדר בישראל באופן סופי וברור, אולם נכון לדצמבר 2021 התחילו מספר תהליכי קידום חקיקות, והוטלה חובה על מפעילי כספומטים וחלפני כספים המתעסקים במטבעות מבוזרים להשתמש במספר אמצעי זהירות כגון חובת הכרת הלקוח, ביצוע תהליך זיהוי ואימות, וכיוצא בזאת. ישנן מספר חברות המפעילות כספומטים בערים באר שבע, נתניה, תל אביב וירושלים. קנדה הייתה המדינה הראשונה בעולם אשר אישרה אסדרה בתחום הבלוקצ'יין והמטבעות המבוזרים. בפברואר 2014 הודיע שר האוצר של המדינה על תוכניות עתידיות להכרת רגולציות הנוגעות למניעת הלבנת הון ומאבק בטרור, ויישומן בשירותי בלוקצ'יין עסקיים. ביוני אותה שנה אישר המושל הכללי תיקון להצעת חוק מספר C-31 אשר תגדיר עסקים שעיקר עבודתם הוא במטבעות מבוזרים כעסקים לשירותי כספים. משרד האוצר החל להכין תוכנית ליישום הרגולציות ביוני 2018 והוציא אותה לפועל במהלך השנתיים הבאות. רשות המיסים הקנדית פתחה בחקירה נגד מפעילי הכספומטים ב-2018 בכדי לבדוק האם לקוחותיהם פועלים בציות לחוקי המס. ביוני 2019 שקלו הרשויות בוונקובר לאסור על הפעלת הכספומטים בגין התעוררות חששות לגבי הלבנת כספים. מדיה וקבצים בנושא כספומט ביטקוין בוויקישיתוף "Cash in, fraud out: Criminals target bitcoin ATMs as crypto popularity surges", CNBC, Eamon Javers, Jennifer Schlesinger, Scott Zamost, November 9, 2021; Archived From The Original On December 27, 2021. "Crypto and Its Many Fees: What to Know About the Hidden Costs of Digital Currency", The Wall Street Journal, Paul Vigna, December 18, 2021; Archived From The Original On December 27, 2021. "Bitcoin ATM Installations Growth Worldwide", Coin ATM Radar, December 27, 2021; Archived From The Original On December 27, 2021. "World's First Bitcoin ATM Opens In Vancouver, Canada", Mashable, Kurt Wagner, October 30, 2013; Archived From The Original On December 27, 2021. "World's First Bitcoin ATM Arrives at Coffee Shop, Goes Live Tomorrow", Wired, Robert Mcmillan, October 28, 2013; Archived From The Original On December 27, 2021. "The First In Europe – Hunting Down Europe’s First Bitcoin ATM In Bratislava, Slovakia", Ivana, June 16, 2017; Archived From The Original On December 27, 2021. "Slovakia Sets Record Straight on Europe's First Bitcoin ATM", Coindesk, Joon Ian Wong, January 8, 2014; Archived From The Original On December 27, 2021. "Europe's First Bitcoin ATM Installed in Finland", Coindesk, Nermin Hajdarbegovic, December 18, 2013; Archived From The Original On December 27, 2021. "Exchange Platform Safello Demonstrates Sweden's First Bitcoin ATM", Coindesk, Danny Bradbury, December 5, 2013; Archived From The Original On December 27, 2021. "Bitcoin ATM goes live in Albuquerque, more coming to Austin and Seattle", Ars Technica, Jon Brodkin, February 18, 2014; Archived From The Original On December 27, 2021. "Bitcoin ATM yanked after brief debut", Cnet, Eric Mack, April 2, 2014; Archived From The Original On December 27, 2021. "America's first licensed bitcoin ATM opens in Seattle; privacy concerns could keep people away", Puget Sound Business Journal, Emily Parkhurst, April 30, 2014; Archived From The Original On December 27, 2021. "Meet your Bitcoin ATM: Digital currency craze hits Seattle, with help from startup vets", Geek Wire, Taylor Soper, May 1, 2014; Archived From The Original On December 27, 2021. גד ליאור, דן רבן, שר האוצר ליברמן מקדם חקיקה לרגולציה על מטבעות וירטואליים, באתר ynet, 16 בדצמבר 2021 כספומט ביטקוין נמצא בדרכו לישראל, באתר ynet, 1 בינואר 2014 משה גלנץ, תמשוך לי: כספומט ביטקוין הגיע לירושלים, באתר ynet, 18 בפברואר 2018 "Canada and Cryptocurrency", Freeman Law; Archived From The Original On December 27, 2021. "Canada: Canada Passes Law Regulating Virtual Currencies as 'Money Service Businesses'", Library Of Congress; Archived From The Original On December 27, 2021. "The difference between money services businesses and foreign money services businesses", Financial Transactions And Reports Analysis Centre Of Canada; Archived From The Original On December 27, 2021. "CRA surveyed businesses to find out why they're taking bitcoin ATMs", CBC, Rob Antle, August 6, 2018; Archived From The Original On December 27, 2021. "Vancouver considering a ban on Bitcoin ATMs — which police say are ‘ideal’ for money laundering", Toronto Star, Jen Saint Denis, June 4, 2019; Archived From The Original On December 27, 2021.